રક્ષાબંધનના પવિત્ર તહેવારના દિવસની સાંજે અકસ્માત થયા બાદ ખુદ એએમટીએસના ઉચ્ચ અધિકારીઓએ ‘બ્રેક ફેલ’ની થિયરી મી‌િડયા સમક્ષ રજૂ કરી હતી. બસચાલક રમેશ ચૌહાણની કેફિયતના આધારે એએમટીએસના સત્તાવાળાઓએ સત્ય હકીકતની ખરાઇ કર્યા વગર ડ્રાઇવરને એક પ્રકારે નિર્દોષ જાહેર કરી દીધો હતો! અલબત્ત, સ્ટેન્ડિંગ કમિટીના ચેરમેન પ્રવીણ પટેલના વિરોધાભાસી નિવેદનથી ચિત્ર ડહોળાયું હતું. સ્ટેન્ડિંગ ચેરમેન પ્રવીણ પટેલે મી‌િડયા સાથેની વાતચીતમાં ડ્રાઇવરે ભૂલથી એક્સિલેટર પર પગ મૂકી દીધો હતો તેમ જણાવતાં એએમટીએસ તંત્રમાં દોડધામ મચી ગઇ હતી.